เชื่อระยะสั้นทองยังเป็นขาขึ้น
เผยแนวโน้มราคาทองคำระยะสั้นยังมีทิศทางบวก เนื่องจากนักลงทุนกังวลศก.ยุโรป-สหรัฐ
22 ส.ค. 2554

เผยแนวโน้มราคาทองคำระยะสั้นยังมีทิศทางบวก เนื่องจากนักลงทุนกังวลศก.ยุโรป-สหรัฐ
นายธนสิน กลีบลำเจียก กรรมการผู้จัดการ บริษัท ออสสิริส ฟิวเจอร์ส เปิดเผยว่า แนวโน้มในระยะสั้นราคายังมีทิศทางเป็น "บวก" โดยมีแนวต้านที่ 1,900 เหรียญสหรัฐต่อออนซ์และแนวรับที่ 1,850 เหรียญสหรัฐต่อออนซ์และสุดท้ายคงต้องฝากเรื่องราคาทองคำอาจมีการแกว่งตัวสูงตลอดทั้งสัปดาห์นี้ และแนะนำเปิดสถานะด้วยการ "LONG"หรือซื้อ
ราคาทองคำวันนี้ยังคงแกว่งตัวขึ้นทำลายสถิติสูงสุดใหม่ตลอดทั้งวัน โดยเริ่มกันตั้งแต่ช่วงเช้าราคาทองคำต่างประเทศปรับเพิ่มขึ้นประมาณ 15เหรียญสหรัฐ ต่อออนซ์ที่ระดับ 1,875 เหรียญสหรัฐต่อออนซ์จากราคาปิดเมื่อคืนวันศุกร์ที่ตลาดอเมริกา จากความกังวลเรื่องความเชื่อมั่นในระบบเศรษฐกิจของกลุ่มประเทศยุโรปและ อเมริกาที่ตลาดคาดว่าจะมี่การชะลอตัวอีกครั้งซึ่งเป็นปัญหาทำให้เกิด ความกังวลพร้อมกันทั้ง 2 กลุ่มเศรษฐกิจสำคัญของโลก และอีกปัจจัยที่ทำให้ราคาทองคำปรับเพิ่มขึ้นคือการที่ตลาดคาดว่าการขึ้น ดอกเบี้ยจะยังคงไม่ปรับเพิ่มขึ้นในระยะสั้นหลังเศรษฐกิจโดยรวมที่อาจ ชะลอตัวลง 
ในช่วงบ่ายราคาทองคำสูงสุดที่ 1,895เหรียญสหรัฐต่อออนซ์ และคิดเป็นราคาในประเทศที่ 26,700-26,800 ต่อบาททองคำ